Aalborg Stiftstidende, 1845-02-24
Hvad nu Steenkisterne angaae, da anfører Hr. Capitainen det som Beviis paa den Overdrivelse, som min Skildring skal bære Spor af, at der maatte et Kunststykke til for at bringe en Steen af 6 Tommers Tykkelse og 1 a 2 Alens Høide (Hr. Capitainen tager sig den i dette Tilfælde betydelige Differance mellem 1 a 2 Alen temmelig let) til at staae fast, især paa et Steenunderlag. Om 2 Alens høie Sidestene kan her ikke være Tale, thi det forekommer mig ikke at saadanne vare benyttede, men at de fleste havde en Høide af 1 a 1 1/2 Alen, uden at jeg dog kan angive dette aldeles bestemt, men med nogenlunde Varighed – vel ikke for en Menneskealder – at anbringe 6 Tommers tykke Steen af denne Holde i en Steenkiste, naar saadanne Stene, med flad Fod sættes paa en Steengrund, er intet større Kunststykke end at jeg tør paatage mig at udføre det, og saameget meere maatte den udmærkede Steenbygmester, som man forskrev 25 a 30 Mile fra, kunne det. Ved en blot Besigtigelse at udfinde Størrelsen af de Sidestene, der ere benyttede i en færdigbygget Steenkiste, er naturligviis usikkert; men efter hvad jeg erindrer mig, troer jeg dog ikke at - idetmindste for endeel af Steenkisterne; thi jeg har langt fra seet dem alle – skal have feilet stort i det af mig opgivne Gjennemsnit af 6 Tommer; ligesom ogsaa Hr. Capitainen ogsaa blot har indskrænket sig til en overfladisk Kritik af denne min Opgave uden at oplyse os om hvad der da skal være det rette Naar der for hver af disse Steenkister, efter hvad Hr. Capitainen oplyser os om, ifølge Accord underhaanden, er betalt Entrepreneuren 130 Rbd., imedens han igjen har faaet dem opført for 25 a 30 Rbd. foruden at afholde Steentransporten og Fundamenternes Udgravning, saa er dette sandelig et stærkt Stykke. Da Stenene fandtes ved Siden af Arbeidstederne, saa havde Transporten meget lidet at betyde, som ogsaa Udgravningen af Steenkisternes Fundamenter eiheller kunde være nogen væsentlig Gjenstand, Det kan med al Rimelighed antages, at Entrepreneurens rene Avance paa hver af disse Steenkister har været 80 a 90 Rbd. hvilket, for omtrent en Snees Steenkister, dog ere ret gode Lærepenge, hvormed Veikassen har regaleret Skanderborgeren for at lære vor Egns Steenhuggere saa simple Steenbygningsarbeider. Naar Hr. Capitainen argumenterer fra Udfaldet af indeværende Aars Licitation, hvor Gjennemsnitsprisen efter Overslaget var omtrent 100 Rbd. pr. Kiste, da beviser dette Jntet; thi det er kun de Kister, der byggedes i 1844 og ikke de, der skulle bygges i 1845, hvorom her er Tale, og det er muligt ja endog rimeligt, at de Kister, hvis Bygning forestaae, skulle være enten af anden Beskaffenhed eller at de paa Grund af locale Omstændigheder ville være forbundne med en besværligere Fundamentudgravning, ligesom ogsaa at Arbeidstederne nu vorde ikke saa lidet fjernede fra de betydelige Steenforraad ved Knivholt. Det er rimeligt, siger jeg, at der ere Omstændigheder, som maae fordyre Bygningen af Steenkisterne dette Aar, thi ellers indseer jeg ingen fornuftig Grund til at de paa Overslaget ere opførte til 150 Rbd., al den Stund man havde for Øie afvigte Aars Erfaring for at de ikke kunde koste det Halve. Forresten feiler Hr. Capitainen meget, naar han antager, at Vendsyssels Steenhuggere nøies med Betaling som simple Dagleiere. De arbeide sædvanligen paa Accord og Fortjenesten varierer imellem 48 og 80 s. daglig.